## Pravilnik o iskaznici inspektora zaštite okoliša

### NN 97/1998 (17.7.1998.), Pravilnik o iskaznici inspektora zaštite okoliša

# DRŽAVNA UPRAVA ZA ZAŠTITU PRIRODE I OKOLIŠA

Na temelju članka 69. Zakona o zaštiti okoliša (ŻNarodne novineŽ, broj
82/94.), ravnatelj Državne uprave za zaštitu prirode i okoliša donosi

## PRAVILNIK

### O ISKAZNICI INSPEKTORA ZAŠTITE OKOLIŠA

Članak 1.

Ovim Pravilnikom propisuje se obrazac iskaznice koju nose inspektori
zaštite okoliša u Državnoj upravi za zaštitu prirode i okoliša, inspektori
zaštite okoliša u županijskom uredu i uredu Grada Zagreba nadležnim za
poslove zaštite okoliša i obrazac iskaznice koju nose službenici Državne
uprave za zaštitu prirode i okoliša koje za poslove inspekcije zaštite
okoliša ovlasti ravnatelj Državne uprave za zaštitu prirode i okoliša,
način izdavanja i zamjene iskaznice i vođenje evidencije o izdanim i vraćenim
iskaznicama.

Članak 2.

Iskaznica inspektora zaštite okoliša (u daljem tekstu: iskaznica) izrađena
je kao plastična kartica pravokutnog oblika, svjetlozelene boje, dimenzija
85Ď55 mm.

Iskaznica se izdaje prema obrascima koji su tiskani uz ovaj Pravilnik
i čine njegov sastavni dio.

Inspektor zaštite okoliša (u daljem tekstu: inspektor), odnosno ovlašteni
službenik za poslove inspekcije zaštite okoliša (u daljem tekstu: ovlašteni
službenik) u obavljanju inspekcijskih poslova nosi iskaznicu u crnom kožnom
povezu na kojem je s prednje strane zlatnom bojom utisnut grb Republike
Hrvatske.

Članak 3.

Iskaznicu izdaje:

- inspektoru u Državnoj upravi za zaštitu prirode i okoliša, ravnatelj
Državne uprave za zaštitu prirode i okoliša,

- inspektoru u županijskom uredu nadležnom za poslove zaštite okoliša,
župan,

- inspektoru u uredu Grada Zagreba nadležnim za poslove zaštite okoliša,
gradonačelnik Grada Zagreba,

- ovlaštenom službeniku u Državnoj upravi za zaštitu prirode i okoliša,
ravnatelj Državne uprave za zaštitu prirode i okoliša.

Članak 4.

Iskaznica se smije koristiti samo u okviru zakonske nadležnosti obavljanja
poslova inspekcije zaštite prirode.

Svaka zlouporaba iskaznice povlači stegovnu i kaznenu odgovornost njezina
nositelja.

Iskaznicu je zabranjeno davati drugim osobama na korištenje.

Članak 5.

Iskaznica vrijedi od dana njenog izdavanja do prestanka ovlaštenja za
obavljanje poslova inspekcije zaštite okoliša.

Članak 6.

Inspektor odnosno ovlašteni službenik kojem prestane radni odnos ili
koji bude razriješen dužnosti dužan je danom prestanka radnog odnosa ili
razrješenja, iskaznicu predati neposrednom čelniku.

Vraćena iskaznica se poništava i pohranjuje.

Inspektoru odnosno ovlaštenom službeniku privremeno će se oduzeti iskaznica
ako je protiv njega pokrenuta istraga ili je podignuta optužnica, do okončanja
postupka.

Članak 7.

Inspektor odnosno ovlašteni službenik koji izgubi iskaznicu ili na drugi
način ostane bez nje, dužan je o tome izvijestiti neposrednog čelnika.

Nova iskaznica izdat će se nakon što je izgubljena ili na drugi način
nestala iskaznica oglašena nevažećom u ŻNarodnim novinamaŽ.

Članak 8.

O izdanim i vraćenim iskaznicama vodi se evidencija u tijelu državne
uprave nadležnom za njezino izdavanje.

Evidencija iz stavka 1. ovog članka sadrži ime i prezime inspektora
odnosno ovlaštenog službenika kojem je izdana iskaznica, broj iskaznice
i evidencijski broj, datum izdavanja, datum povratka odnosno poništenja
iskaznice, potpis inspektora odnosno ovlaštenog službenika te odjeljak
za napomenu.

Članak 9.

Izdane iskaznice za obavljanje poslova inspekcije zaštite okoliša zamijenit
će se iskaznicama utvrđenim ovim Pravilnikom u roku od 30 dana od dana
njegova stupanja na snagu.

Članak 10.

Danom stupanja na snagu ovog Pravilnika prestaje vrijediti Pravilnik
o službenoj iskaznici inspektora zaštite okoliša (ŻNarodne novineŽ, broj
79/95.).

Članak 11.

Ovaj Pravilnik stupa na snagu osmog dana od dana objave u ŻNarodnim
novinamaŽ.

Klasa: 351-01/98-03/29

Urbroj: 542-08-AM-98-01

Zagreb, 10. lipnja 1998.

Ravnatelj
dr. Ante Kutle, v. r.

Pravilnik, NN 97/1998-1342